শার্ল বোয়ায়ে
শার্ল বোয়ায়ে (ফরাসি: Charles Boyer; ২৮ আগস্ট ১৮৯৯ – ২৬ আগস্ট ১৯৭৪) ছিলেন একজন ফরাসি অভিনেতা। তিনি ১৯২০ সাল থেকে ১৯৭৬ সালের মধ্যে ৮০টি চলচ্চিত্রে অভিনয় করেছেন। নাট্যকলা বিষয়ে পাঠগ্রহণের পর তিনি মঞ্চ কাজ শুরু করেন, কিন্তু তিনি ১৯৩০-এর দশকে মার্কিন চলচ্চিত্রে কাজ করে প্রথম সফলতা অর্জন করেন। তার স্মরণীয় কাজসমূহের মধ্যে রয়েছে, দ্য গার্ডেন অব আল্লাহ (১৯৩৬), আলজিয়ার্স (১৯৩৮) ও লাভ অ্যাফেয়ার (১৯৩৯) এবং রহস্য-থ্রিলারধর্মী গ্যাসলাইট (১৯৪৪)। তিনি চারবার শ্রেষ্ঠ অভিনেতা বিভাগে একাডেমি পুরস্কারের এবং একবার সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন অর্জন করেন।